CELEX: 32020D0728
Language: sl
Date: 2020-05-29 00:00:00
Title: Izvedbeni sklep Komisije (EU) 2020/728 z dne 29. maja 2020 o odobritvi učinkovite generatorske funkcije, ki se uporablja v 12-voltnih motornih generatorjih za uporabo v nekaterih osebnih avtomobilih in lahkih gospodarskih vozilih, kot inovativne tehnologije v skladu z Uredbo (EU) 2019/631 Evropskega parlamenta in Sveta (Besedilo velja za EGP)

2.6.2020   
               
               
                  SL
               
               
                  Uradni list Evropske unije
               
               
                  L 170/21
               
            
         IZVEDBENI SKLEP KOMISIJE (EU) 2020/728
         z dne 29. maja 2020
         o odobritvi učinkovite generatorske funkcije, ki se uporablja v 12-voltnih motornih generatorjih za uporabo v nekaterih osebnih avtomobilih in lahkih gospodarskih vozilih, kot inovativne tehnologije v skladu z Uredbo (EU) 2019/631 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/631 Evropskega parlamenta in Sveta z dne 17. aprila 2019 o določitvi standardov emisijskih vrednosti CO2 za nove osebne avtomobile in nova lahka gospodarska vozila ter razveljavitvi uredb (ES) št. 443/2009 in (EU) št. 510/2011 (1) ter zlasti člena 11(4) Uredbe,
         ob upoštevanju naslednjega:
         
                     (1)
                  
                  
                     Proizvajalci Bayerische Motoren Werke AG, Daimler AG, FCA Italy S.p.A, Honda Motor Europe Ltd, Hyundai Motor Europe Technical Center GmbH, Jaguar Land Rover LTD, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge in dobavitelj Valeo Electrification Systems so 20. septembra 2019 predložili skupni zahtevek, kot je določeno v členu 12a Izvedbene uredbe Komisije (EU) št. 725/2011 (2), za spremembo Izvedbenega sklepa Komisije (EU) 2017/785 (3), da bi se odobritev inovativne tehnologije razširila na uporabo v nekaterih hibridnih električnih vozilih brez zunanjega polnjenja (v nadaljnjem besedilu: NOVC-HEV) kategorije M1 in osebnih avtomobilih, ki lahko delujejo na nekatera alternativna goriva.
                  
               
                     (2)
                  
                  
                     Proizvajalci Daimler AG, FCA Italy S.p.A, Hyundai Motor Europe Technical Center GmbH, Jaguar Land Rover LTD, Mitsubishi Electric Corporation, Opel Automobile GmbH-PSA, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge in dobavitelj Valeo Electrification Systems so 1. oktobra 2019 vložili skupno vlogo za odobritev učinkovite generatorske funkcije v 12-voltnih motornih generatorjih za uporabo v nekaterih lahkih gospodarskih vozilih, vključno z nekaterimi NOVC-HEV in lahkimi gospodarskimi vozili, ki lahko delujejo na nekatera alternativna goriva, kot inovativne tehnologije v skladu s členom 11 Uredbe (EU) 2019/631 Evropskega parlamenta in Sveta.
                  
               
                     (3)
                  
                  
                     12-voltni motorni generator lahko deluje kot električni motor, ki pretvarja električno energijo v mehansko energijo, ali kot generator, ki pretvarja mehansko energijo v električno energijo, tj. podobno kot alternator. Tehnologija, na katero se nanašata zahtevek za spremembo in vloga za odobritev, je opredeljena kot učinkovita generatorska funkcija 12-voltnega motornega generatorja.
                  
               
                     (4)
                  
                  
                     Glede na to, da se zahtevek za spremembo in vloga za odobritev nanašata na isto inovativno tehnologijo in da veljajo za njeno uporabo v zadevnih kategorijah vozil isti pogoji, je primerno zahtevek za spremembo in vlogo za odobritev obravnavati v enem samem sklepu.
                  
               
                     (5)
                  
                  
                     Zahtevek za spremembo in vloga za odobritev sta bila ocenjena v skladu s členom 11 Uredbe (EU) 2019/631, Izvedbeno uredbo (EU) št. 725/2011 in Izvedbeno uredbo Komisije (EU) št. 427/2014 (4) ter tehničnimi smernicami za pripravo vlog za odobritev inovativnih tehnologij v skladu z Uredbo (ES) št. 443/2009 Evropskega parlamenta in Sveta (5) (različico iz julija 2018) (6). Zahtevek in vloga sta izpolnjevala formalne zahteve; v skladu s členom 11(3) Uredbe (EU) 2019/631 jima je bilo priloženo poročilo o preverjanju, ki ga je pripravil neodvisni in priglašeni organ.
                  
               
                     (6)
                  
                  
                     Učinkovita generatorska funkcija 12-voltnega motornega generatorja je bila z Izvedbenim sklepom (EU) 2017/785 že odobrena za uporabo v osebnih avtomobilih s konvencionalnim motorjem z notranjim zgorevanjem kot inovativna tehnologija, s katero se lahko zmanjšajo emisije CO2 na način, ki je le delno zajet v meritvah pri preizkusu emisij v okviru novega evropskega voznega cikla iz Uredbe Komisije (ES) št. 692/2008 (7). Ocena kaže, da se z odobreno ekološko inovacijo emisije CO2 pod enakimi pogoji lahko zmanjšajo tudi za druge kategorije vozil.
                  
               
                     (7)
                  
                  
                     Natančneje, vložniki so dokazali, da se z učinkovito generatorsko funkcijo 12-voltnega motornega generatorja emisije CO2 pri lahkih gospodarskih vozilih s konvencionalnim motorjem z notranjim zgorevanjem lahko zmanjšajo na enak način kot pri osebnih avtomobilih z enakim pogonskim sistemom.
                  
               
                     (8)
                  
                  
                     Kar zadeva NOVC-HEV kategorij M1 in N1, za katere se lahko v skladu s točko 5.3.2 Priloge 8 k Pravilniku UN/ECE št. 101 (8) uporabljata nepopravljeni izmerjeni vrednosti porabe goriva in emisij CO2, jih je za namene tega sklepa primerno obravnavati kot enakovredne vozilom s konvencionalnim motorjem z notranjim zgorevanjem kategorij M1 in N1.
                  
               
                     (9)
                  
                  
                     Vložniki so dokazali, da je metodologija preizkušanja iz Izvedbenega sklepa (EU) 2017/785 za preizkušanje prihrankov emisij CO2 zaradi uporabe učinkovite generatorske funkcije 12-voltnih motornih generatorjev v osebnih avtomobilih s konvencionalnim motorjem z notranjim zgorevanjem primerna za določanje takih prihrankov zaradi uporabe tehnologije v lahkih gospodarskih vozilih in nekaterih NOVC-HEV kategorij M1 in N1.
                  
               
                     (10)
                  
                  
                     Vložniki so zahtevali, da bi moralo zaradi vse večjega deleža osebnih avtomobilov in lahkih gospodarskih vozil, ki lahko delujejo na utekočinjeni naftni plin (UNP), stisnjeni zemeljski plin (SZP) ali E85, področje uporabe tega sklepa vključevati tudi taka vozila in da bi bilo treba zato nekatere dejavnike v metodologiji preizkušanja ustrezno prilagoditi.
                  
               
                     (11)
                  
                  
                     Vendar glede na omejeno razpoložljivost E85 na trgu Unije kot celoti za namene metodologije preizkušanja ni primerno razlikovati med tem gorivom in bencinom.
                  
               
                     (12)
                  
                  
                     Kar zadeva vključitev postopka utekanja za motorni generator v metodologijo preizkušanja, v vlogi ni dovolj natančno določeno, kako bi se morala taka utekanja izvajati in kako bi bilo treba upoštevati njihove učinke. Poleg tega je v metodologiji preizkušanja iz Izvedbenega sklepa (EU) 2017/785 že vključeno upoštevanje takih učinkov, kadar je to potrebno, z zahtevo, da je treba izkoristek generatorske funkcije motornega generatorja meriti vsaj petkrat. Ker se izkoristek generatorske funkcije motornega generatorja določa na podlagi povprečja rezultatov meritev, se lahko vsi učinki utekanja, pozitivni ali negativni, ustrezno upoštevajo pri končni določitvi izkoristka, po potrebi s povečanjem števila meritev. Glede na navedeno ni primerno, da se metodologija preizkušanja dopolni z dodatnim posebnim postopkom utekanja, kot je predlagan v vlogi.
                  
               
                     (13)
                  
                  
                     Ob upoštevanju navedenega bi bilo treba metodologijo preizkušanja iz Izvedbenega sklepa (EU) 2017/785 ob vključitvi nekaterih dejavnikov za posamezno gorivo šteti za primerno tudi za določanje prihrankov emisij CO2 zaradi inovativne tehnologije, vgrajene v vozila z motorjem z notranjim zgorevanjem kategorije N1, vozila NOVC-HEV kategorij M1 in N1 ter vozila kategorij M1 in N1, ki lahko delujejo na nekatera alternativna goriva.
                  
               
                     (14)
                  
                  
                     Proizvajalci bi morali imeti možnost, da pri homologacijskem organu vložijo vlogo za certificiranje prihrankov emisij CO2 zaradi uporabe inovativne tehnologije, če so izpolnjeni pogoji iz tega sklepa. Proizvajalci bi morali v ta namen zagotoviti, da je vlogi za certificiranje priloženo poročilo o preverjanju, v katerem neodvisni in priglašeni organ potrjuje, da inovativna tehnologija izpolnjuje pogoje iz tega sklepa in da so bili prihranki določeni v skladu z metodologijo preizkušanja iz tega sklepa.
                  
               
                     (15)
                  
                  
                     Da bi se olajšalo obsežnejše uvajanje inovativne tehnologije v novih vozilih, bi moral proizvajalec imeti tudi možnost, da vloži enotno vlogo za certificiranje prihrankov emisij CO2 zaradi učinkovitih generatorskih funkcij, uporabljenih v več 12-voltnih motornih generatorjih. Vendar je primerno zagotoviti, da se v primeru uporabe navedene možnosti uporabi mehanizem, ki spodbuja uvajanje samo tistih motornih generatorjev, ki zagotavljajo najvišji izkoristek.
                  
               
                     (16)
                  
                  
                     Homologacijski organ mora temeljito preveriti, ali so izpolnjeni pogoji za certificiranje prihrankov emisij CO2 zaradi uporabe inovativne tehnologije iz tega sklepa. Če se prihranki certificirajo, mora homologacijski organ zagotoviti, da so vsi elementi, upoštevani za certificiranje, evidentirani v poročilu o preizkusu in se hranijo skupaj s poročilom o preverjanju, ter da so te informacije na zahtevo na voljo Komisiji.
                  
               
                     (17)
                  
                  
                     Za namene določanja splošne kode ekološke inovacije, ki se uporablja v zadevnih homologacijskih dokumentih v skladu s prilogami I, VIII in IX k Direktivi 2007/46/ES Evropskega parlamenta in Sveta (9), je treba določiti posamično kodo, ki se uporablja za inovativno tehnologijo.
                  
               
                     (18)
                  
                  
                     Od leta 2021 se mora skladnost proizvajalcev s cilji specifičnih emisij CO2 ugotavljati na podlagi emisij CO2, določenih v skladu z globalno usklajenim preizkusnim postopkom za lahka vozila (WLTP) iz Uredbe Komisije (EU) 2017/1151 (10). Prihranki emisij CO2 zaradi inovativne tehnologije, certificirane s sklicevanjem na ta sklep, se zato lahko upoštevajo pri izračunu povprečnih specifičnih emisij CO2 proizvajalcev samo za koledarsko leto 2020 –
                  
               SPREJELA NASLEDNJI SKLEP:
         
            Člen 1
            Inovativna tehnologija
            Učinkovita generatorska funkcija, ki se uporablja v 12-voltnem motornem generatorju, kot je navedeno v Izvedbenem sklepu (EU) 2017/785, se odobri kot inovativna tehnologija v smislu člena 11 Uredbe (EU) 2019/631, ob upoštevanju, da je le delno zajeta v standardnem preizkusnem postopku iz Uredbe (ES) št. 692/2008, in če so izpolnjeni naslednji pogoji:
            
                        (a)
                     
                     
                        inovativna tehnologija je vgrajena v lahka gospodarska vozila z motorjem z notranjim zgorevanjem kategorije N1, ki delujejo na bencin, dizelsko gorivo, utekočinjeni naftni plin (UNP), stisnjeni zemeljski plin (SZP) ali E-85, ali v hibridna električna vozila brez zunanjega polnjenja (NOVC-HEV) kategorije M1 ali N1, ki so v skladu s točko 3 odstavka 5.3.2 Priloge 8 k Pravilniku št. 101 Ekonomske komisije Združenih narodov za Evropo;
                     
                  
                        (b)
                     
                     
                        izkoristek generatorske funkcije, določen v skladu z metodologijo iz Priloge, je najmanj:
                        
                                    (i)
                                 
                                 
                                    73,8 % za vozila na bencin ali E85 brez turbinskega polnilnika;
                                 
                              
                                    (ii)
                                 
                                 
                                    73,4 % za vozila na bencin ali E85 s turbinskim polnilnikom;
                                 
                              
                                    (iii)
                                 
                                 
                                    74,2 % za vozila na dizelsko gorivo;
                                 
                              
                                    (iv)
                                 
                                 
                                    74,6 % za vozila na UNP brez turbinskega polnilnika;
                                 
                              
                                    (v)
                                 
                                 
                                    74,1 % za vozila na UNP s turbinskim polnilnikom;
                                 
                              
                                    (vi)
                                 
                                 
                                    76,3 % za vozila na SZP brez turbinskega polnilnika;
                                 
                              
                                    (vii)
                                 
                                 
                                    75,7 % za vozila na SZP s turbinskim polnilnikom.
                                 
                              
                  
         
            Člen 2
            Osnovna tehnologija
            Osnovna tehnologija je alternator z največjo maso 7 kg in izkoristkom 67 %.
         
         
            Člen 3
            Vloga za certificiranje prihrankov emisij CO2
            
            
               1.   Proizvajalec lahko pri homologacijskem organu s sklicevanjem na ta sklep vloži vlogo za certificiranje prihrankov emisij CO2 zaradi uporabe tehnologije, odobrene v skladu s členom 1 (v nadaljnjem besedilu: inovativna tehnologija), v enem ali več 12-voltnih motornih generatorjih.
            
            
               2.   Proizvajalec zagotovi, da je vlogi za certificiranje priloženo poročilo o preverjanju, v katerem neodvisni in priglašeni organ potrjuje, da so izpolnjeni pogoji iz člena 1.
            
            
               3.   Če se prihranki certificirajo v skladu s členom 3, proizvajalec zagotovi, da se certificirani prihranki emisij CO2 in koda ekološke inovacije iz člena 5(1) evidentirajo v potrdilu o skladnosti zadevnih vozil.
            
         
         
            Člen 4
            Certificiranje prihrankov emisij CO2
            
            
               1.   Homologacijski organ zagotovi, da so bili prihranki emisij CO2, doseženi z uporabo inovativne tehnologije, določeni z uporabo metodologije iz Priloge.
            
            
               2.   Če proizvajalec vloži vlogo za certificiranje prihrankov emisij CO2 zaradi uporabe inovativne tehnologije v več kot enem 12-voltnem motornem generatorju v povezavi z eno različico vozila, homologacijski organ določi, kateri od preizkušenih 12-voltnih motornih generatorjev omogoča najmanjše prihranke emisij CO2. Navedena vrednost se uporabi za namene odstavka 4.
            
            
               3.   Če je inovativna tehnologija vgrajena v vozilo z dvogorivnim motorjem ali vozilo s prilagodljivim tipom goriva, homologacijski organ evidentira prihranke emisij CO2, kot sledi:
               
                           (a)
                        
                        
                           pri vozilih z dvogorivnim motorjem, ki uporabljajo bencin in plinasta goriva, vrednost prihrankov emisij CO2 glede na UNP ali SZP;
                        
                     
                           (b)
                        
                        
                           pri vozilih s prilagodljivim tipom goriva, ki uporabljajo bencin in E85, vrednost prihrankov emisij CO2 glede na bencin.
                        
                     
            
               4.   Homologacijski organ evidentira certificirane prihranke emisij CO2, določene v skladu z odstavkom 1 ali 2, in kodo ekološke inovacije iz člena 5(1) v zadevni homologacijski dokumentaciji.
            
            
               5.   Homologacijski organ evidentira vse elemente, upoštevane za certificiranje, v poročilu o preizkusu, ki ga hrani skupaj s poročilom o preverjanju iz člena 3(2), in navedene informacije na zahtevo da na voljo Komisiji.
            
            
               6.   Homologacijski organ prihranke emisij CO2 certificira le, če ugotovi, da inovativna tehnologija izpolnjuje pogoje iz člena 1 in če so doseženi prihranki emisij CO2 najmanj 1 g/km, kot je določeno v členu 9(1)(a) Izvedbene uredbe (EU) št. 725/2011 za osebne avtomobile ali členu 9(1)(a) Izvedbene uredbe (EU) št. 427/2014 za lahka gospodarska vozila.
            
         
         
            Člen 5
            Koda ekološke inovacije
            
               1.   Inovativni tehnologiji, odobreni s tem sklepom, se dodeli koda ekološke inovacije št. 30.
            
            
               2.   Certificirani prihranki emisij CO2, evidentirani glede na navedeno kodo ekološke inovacije, se lahko upoštevajo pri izračunu povprečnih specifičnih emisij proizvajalcev samo za koledarsko leto 2020.
            
         
         
            Člen 6
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 29. maja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 111, 25.4.2019, str. 13.
         
            (2)  Izvedbena uredba Komisije (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 194, 26.7.2011, str. 19).
         
            (3)  Izvedbeni sklep Komisije (EU) 2017/785 z dne 5. maja 2017 o odobritvi učinkovitih 12-voltnih motornih generatorjev za uporabo v osebnih avtomobilih s konvencionalnim motorjem z notranjim zgorevanjem kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 118, 6.5.2017, str. 20).
         
            (4)  Izvedbena uredba Komisije (EU) št. 427/2014 z dne 25. aprila 2014 o uvedbi postopka za odobritev in certificiranje inovativnih tehnologij za zmanjšanje emisij CO2 iz lahkih gospodarskih vozil na podlagi Uredbe (EU) št. 510/2011 Evropskega parlamenta in Sveta (UL L 125, 26.4.2014, str. 57).
         
            (5)  Uredba (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (UL L 140, 5.6.2009, str. 1).
         
            (6)  https://circabc.europa.eu/w/browse/f3927eae-29f8-4950-b3b3-d2e700598b52.
         
            (7)  Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).
         
            (8)  Pravilnik št. 101 Ekonomske komisije Združenih narodov za Evropo (UN/ECE) – Enotni predpisi o homologaciji osebnih avtomobilov s pogonom izključno na motor z notranjim izgorevanjem ali na hibridno električno kompozicijo glede na meritev emisije ogljikovega dioksida in porabe goriva in/ali meritev porabe električne energije in električnega dometa ter homologaciji vozil kategorij M1 in N1 s pogonom izključno na električno kompozicijo glede na meritev porabe električne energije in električnega dometa (UL L 138, 26.5.2012, str. 1).
         
            (9)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
         
            (10)  Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembi Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe Komisije (ES) št. 692/2008 (UL L 175, 7.7.2017, str. 1).
      
      
         
            PRILOGA
            METODOLOGIJA ZA DOLOČITEV PRIHRANKOV EMISIJ CO2 ZARADI UČINKOVITE GENERATORSKE FUNKCIJE V 12-VOLTNIH MOTORNIH GENERATORJIH ZA UPORABO V NEKATERIH OSEBNIH AVTOMOBILIH IN LAHKIH GOSPODARSKIH VOZILIH
            1.   UVOD
            Za določitev prihrankov emisij CO2, ki jih je mogoče pripisati učinkoviti generatorski funkciji 12-voltnega motornega generatorja (v nadaljnjem besedilu: inovativna tehnologija) za uporabo v nekaterih osebnih avtomobilih (M1) in lahkih gospodarskih vozilih (N1), ki izpolnjujejo pogoje iz člena 1, je treba določiti:
            
                        (1)
                     
                     
                        preizkusne pogoje;
                     
                  
                        (2)
                     
                     
                        preizkusno opremo;
                     
                  
                        (3)
                     
                     
                        določitev konične izhodne moči;
                     
                  
                        (4)
                     
                     
                        izračun prihrankov emisij CO2;
                     
                  
                        (5)
                     
                     
                        izračun statističnega razpona prihrankov emisij CO2.
                     
                  2.   SIMBOLI, PARAMETRI IN ENOTE
            
               Simboli
            
            
                        
                           
                     
                     
                        —
                     
                     
                        prihranki emisij CO2 [g CO2/km]
                     
                  
                        CO2
                        
                     
                     
                        —
                     
                     
                        ogljikov dioksid
                     
                  
                        CF
                     
                     
                        —
                     
                     
                        pretvorbeni faktor, kot je opredeljen v preglednici 3
                     
                  
                        H
                     
                     
                        —
                     
                     
                        frekvenca, kot je opredeljena v preglednici 1
                     
                  
                        I
                     
                     
                        —
                     
                     
                        jakost električnega toka, pri kateri poteka merjenje [A]
                     
                  
                        M
                     
                     
                        —
                     
                     
                        število meritev vzorca
                     
                  
                        M
                     
                     
                        —
                     
                     
                        navor [Nm]
                     
                  
                        N
                     
                     
                        —
                     
                     
                        vrtilna frekvenca [min-1], kot je opredeljena v preglednici 1
                     
                  
                        P
                     
                     
                        —
                     
                     
                        moč [W]
                     
                  
                        
                           
                     
                     
                        —
                     
                     
                        standardni odklon izkoristka generatorske funkcije 12-voltnega motornega generatorja (v nadaljnjem besedilu: izkoristek motornega generatorja) [%]
                     
                  
                        
                           
                     
                     
                        —
                     
                     
                        standardni odklon srednje vrednosti izkoristka motornega generatorja [%]
                     
                  
                        
                           
                     
                     
                        —
                     
                     
                        standardni odklon skupnega prihranka emisij CO2 [g CO2/km]
                     
                  
                        U
                     
                     
                        —
                     
                     
                        preizkusna napetost, pri kateri poteka merjenje [V]
                     
                  
                        V
                     
                     
                        —
                     
                     
                        srednja vrednost hitrosti vožnje po novem evropskem voznem ciklu (NEDC) [km/h]
                     
                  
                        VPe
                        
                     
                     
                        —
                     
                     
                        poraba dejanske moči, kot je opredeljena v preglednici 2
                     
                  
                        
                           
                     
                     
                        —
                     
                     
                        občutljivost izračunanih prihrankov emisij CO2 glede na izkoristek motornega generatorja
                     
                  
                        Δ
                     
                     
                        —
                     
                     
                        razlika
                     
                  
                        
                           
                     
                     
                        —
                     
                     
                        izkoristek osnovnega alternatorja [%]
                     
                  
                        
                           
                     
                     
                        —
                     
                     
                        izkoristek motornega generatorja [%]
                     
                  
                        
                           
                     
                     
                        —
                     
                     
                        srednja vrednost izkoristka motornega generatorja v obratovalni točki i [%]
                     
                  
               Indeksi
            
            Indeks (i) se nanaša na obratovalno točko.
            Indeks (j) se nanaša na meritve vzorca.
            
                        MG
                     
                     
                        —
                     
                     
                        motorni generator
                     
                  
                        M
                     
                     
                        —
                     
                     
                        mehanski
                     
                  
                        RW
                     
                     
                        —
                     
                     
                        dejanski pogoji
                     
                  
                        TA
                     
                     
                        —
                     
                     
                        homologacijski preizkusni pogoji
                     
                  
                        B
                     
                     
                        —
                     
                     
                        osnovni
                     
                  3.   DOLOČITEV IZKORISTKA
            Izkoristek motornega generatorja se določi v skladu s standardom ISO 8854:2012, razen elementov iz te točke.
            Homologacijskemu organu se predložijo dokazila, da so razponi vrtilne frekvence 12-voltnega motornega generatorja skladni z razponi iz preglednice 1. Meritve se izvajajo v različnih obratovalnih točkah, kot je določeno v preglednici 1. Jakost električnega toka motornega generatorja je opredeljena kot polovica nazivnega toka za vse obratovalne točke. Za vsako vrtilno frekvenco se vzdržujeta stalna napetost in izhodni tok motornega generatorja, napetost je 14,3 V.
            
               Preglednica 1
            
            
                        Obratovalna točka
                        i
                     
                     
                        Ustalitveni čas
                        [s]
                     
                     
                        Vrtilna frekvenca
                        
                           
                     
                     
                        Frekvenca
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Izkoristek v vsaki obratovalni točki se izračuna po formuli 1.
            
               Formula 1
            
            
               
            Vse meritve izkoristka je treba opraviti vsaj petkrat (5-krat) zapored. Izračunati je treba povprečje meritev v vsaki obratovalni točki ().
            Izkoristek motornega generatorja () se izračuna po formuli 2.
            
               Formula 2
            
            
               
            Motorni generator omogoča prihranek mehanske moči v dejanskih pogojih () in homologacijskih preizkusnih pogojih (). Razlika med tema dvema vrednostma ) se izračuna, kot je določeno v formuli 3.
            
               Formula 3
            
            
               
            Pri tem se  izračuna po formuli 4,  pa po formuli 5.
            
               Formula 4
            
            
               
            
               Formula 5
            
            
               
            pri čemer je:
            
                        PRW
                        
                     
                     
                        :
                     
                     
                        potrebna moč v dejanskih pogojih [W], ki je 750 W,
                     
                  
                        PTA
                        
                     
                     
                        :
                     
                     
                        potrebna moč v homologacijskih preizkusnih pogojih [W], ki je 350 W,
                     
                  
                        
                           
                     
                     
                        :
                     
                     
                        izkoristek osnovnega alternatorja [%], ki je 67 %.
                     
                  4.   IZRAČUN PRIHRANKOV EMISIJ CO2
            
            Prihranki emisij CO2 zaradi generatorske funkcije v 12-voltnem motornem generatorju se izračunajo po formuli 6.
            
               Formula 6
            
            
               
            pri čemer je:
            
                        v
                     
                     
                        :
                     
                     
                        srednja vrednost hitrosti vožnje po NEDC [km/h], ki je 33,58 km/h,
                     
                  
                        VPe
                        
                     
                     
                        :
                     
                     
                        poraba dejanske moči, opredeljena v preglednici 2,
                     
                  
                        CF
                     
                     
                        :
                     
                     
                        pretvorbeni faktor, kot je opredeljen v preglednici 3.
                     
                  
               Preglednica 2
            
            
               Poraba dejanske moči
            
            
                        Tip motorja
                     
                     
                        Poraba dejanske moči (VPe)
                        [1/kWh]
                     
                  
                        bencin/E85
                     
                     
                        0,264
                     
                  
                        bencin/E85 s turbinskim polnilnikom
                     
                     
                        0,280
                     
                  
                        dizelsko gorivo
                     
                     
                        0,220
                     
                  
                        UNP
                     
                     
                        0,342
                     
                  
                        UNP s turbinskim polnilnikom
                     
                     
                        0,363
                     
                  
                         
                     
                     
                        Poraba dejanske moči (VPe)
                        [m3/kWh]
                     
                  
                        SZP (G20)
                     
                     
                        0,259
                     
                  
                        CNG (G20) s turbinskim polnilnikom
                     
                     
                        0,275
                     
                  
               
            
               Preglednica 3
            
            
               Pretvorbeni faktor goriva
            
            
                        Vrsta goriva
                     
                     
                        Pretvorbeni faktor (CF) [g CO2/l]
                     
                  
                        bencin/E85
                     
                     
                        2 330 
                     
                  
                        dizelsko gorivo
                     
                     
                        2 640 
                     
                  
                        UNP
                     
                     
                        1 629 
                     
                  
                         
                     
                     
                        Pretvorbeni faktor (CF) [g CO2/m3]
                     
                  
                        SZP (G20)
                     
                     
                        1 795 
                     
                  5.   IZRAČUN STATISTIČNE NAPAKE
            V rezultatih metodologije preizkušanja se količinsko opredelijo statistične napake zaradi meritev. Za vsako obratovalno točko se izračuna standardni odklon po formuli 7.
            
               Formula 7
            
            
               
            Standardni odklon vrednosti izkoristka 12-voltnega motornega generatorja () se izračuna po formuli 8.
            
               Formula 8
            
            
               
            Standardni odklon izkoristka motornega generatorja () povzroča napako v prihrankih emisij CO2 (). Navedena napaka se izračuna s formulo 9.
            
               Formula 9
            
            
               
            6.   STATISTIČNA ZNAČILNOST
            Za vsak tip, varianto in različico vozila, opremljenega z inovativno tehnologijo, je treba dokazati, da napaka v prihrankih emisij CO2, izračunana s formulo 9, ne presega razlike med skupnim prihrankom emisij CO2 in spodnjo mejno vrednostjo prihrankov emisij, opredeljeno v členu 9(1)(a) izvedbenih uredb (EU) št. 725/2011 in (EU) št. 427/2014 (glej formulo 10).
            
               Formula 10
            
            
               
            pri čemer je:
            
                        MT
                     
                     
                        :
                     
                     
                        spodnja mejna vrednost [g CO2/km],
                     
                  
                        
                           
                     
                     
                        :
                     
                     
                        skupni prihranek emisij CO2 [g CO2/km],
                     
                  
                        
                           
                     
                     
                        :
                     
                     
                        standardni odklon skupnega prihranka emisij CO2 [g CO2/km],
                     
                  
                        
                           
                     
                     
                        :
                     
                     
                        korekcijski koeficient CO2 zaradi pozitivne masne razlike (Δm) med motornim generatorjem in osnovnim alternatorjem, izračunan v skladu s preglednico 4.
                     
                  
               Preglednica 4
            
            
               Korekcijski koeficient CO2 zaradi dodatne mase
            
            
                        Vrsta goriva
                     
                     Korekcijski koeficient CO2(
                           )
                  
                        bencin/E85
                     
                     
                        
                           
                     
                  
                        dizelsko gorivo
                     
                     
                        
                           
                     
                  
                        UNP
                     
                     
                        
                           
                     
                  
                        SZP
                     
                     
                        
                           
                     
                  V tej preglednici je Δm dodatna masa zaradi namestitve 12-voltnega motornega generatorja. Dodatna masa je pozitivna razlika med maso učinkovitega 12-voltnega motornega generatorja in maso osnovnega alternatorja. Masa osnovnega alternatorja je 7 kg. Dodatno maso je treba preveriti in potrditi v poročilu o preverjanju, ki ga je treba predložiti homologacijskemu organu skupaj z vlogo za certificiranje.
            7.   12-VOLTNI MOTORNI GENERATOR Z UČINKOVITO GENERATORSKO FUNKCIJO ZA VGRADNJO V OSEBNE AVTOMOBILE IN LAHKA GOSPODARSKA VOZILA
            Homologacijski organ mora certificirati prihranke emisij CO2 na podlagi meritev 12-voltnega motornega generatorja in osnovnega alternatorja z uporabo metodologije preizkušanja iz te priloge. Če so prihranki emisij CO2 pod mejno vrednostjo iz člena 9(1)(a) izvedbenih uredb (EU) št. 725/2011 in (EU) št. 427/2014, se uporabi drugi pododstavek člena 11(2) navedenih uredb.